
Вярванията за змея са били едни от най-разпространените сред българския 
етнос. Тяхната обща характеристика изисква уточняване на произхода им, 
разкриване на същността и основните функции на митическото същество, 
неговите рефлексии в християнските представи. Това налага анализирането 
на многобройни вярвания за змея, запазени в традиционната мирогледна 
система, обичайно-обредната практика и фолклора. 

Змеят е основен персонаж в митологическите системи на всички индо- 
европейски народи. В най-древните митологии той е носител на положител- 
ното начало. В по-късния варнант на основния мит, който ни интересува, 
змеят влиза в единоборство с бога на мълнията и неговата същност придобива 
отрицателен заряд. Съгласно този вариант богът-гръмовержец (Перун, 
Гръм, Бог, Господ, свети Илия, свети Георги), който управлява горния, 
небесния свят, се стреми да победи със стрелите си своя противник — змея, 
чиято власт се разпростира пад долния, земния свят. Борбата в повечето 
лучаи завършва с победата на бога над змея, в резултат на което от земните 
дълбини протичат всички блага. 

Ясно е, че в основния мит двамата герои си противостоят заедно със 
световете, над конто господствуват (бог -- змей; небе — земя; горе — долу; 
горен свят — долен свят). Противопоставянето на двата основни персонажа 
е отразено и в древните изображения на „световното дърво“ („дървото на 
живота“). В корените на това дърво е поставен винаги змеят. Оттук следва, 
че змеят е митическо същество с хтоничен произход и природа (не на последно 
място и етимологията па думата „змей“ — от „земя“).2 Тази характеристика 
поставя на преден план и основиата митологическа функция на змея. Той е 
символ на всички подземни богатства, на земята, на дъжда, водата и пло- 
дородието.“ Но освен положителната символика змеят има и отрицателна 
функционална насоченост — той вреди на хората, като държи заключени 
в земята всички нейни блага. 


1 В. В. Иванов, В. Н. Топоров. Исследования в области славянских 
древностей. М., 1974, с. 24, 137. 

2 Мифы народов мира. Т. 1, M., 1980, с, 400, 470. 

3 Пак там, с. 470. 

+ Пак там, с. 748, 


42 


Тази митологическа натовареност на змея намира покритие и в българ- 
ската народна традиция. Хтоничната му природа прозира в представите 
за неговото местопребиваване, външен вид, основна храна, превъплъщепия, 
връзката му със света на мъртвите. 

Според народната вяра змеят (ламя, хала, аджер) е свръхестествено 
същество, което живее в планините, сред грамадии канари, в мрачни пещери, 
в дълбоки води. Змеят се намира под земята. „Когато господ хванал земята 
за пъпа и я обърнал, под нея лежал змей.“ Змейове живеят във всяко езеро, 
извор, чешма.” Особено популярен в българското народно творчество е 
мотивът за змея („сурата ламя“), който пази водата на извора или чешмата 
и за да я пусне, иска жертва. 

Вярата в змея, който населява водни пространства и е стопан-пазител 
на водата, предопределя страха на хората от водата и преклонението им 
пред нея. Затова вечер и сутрин, преди изгрев слънпе, не се ходи за вода 
и „не фела да се пие вода, защото в нея е заспал дяволът“.? Когато гърми 
или се святка и на двора е оставена непокрита вода, с нея не се мият моми, 
защото ще ги залюби змей! А когато змеят е спрял водата и дъжда, в Севе- 
розападна България „гонят змея“ от селото, за да се избавят от сушата.“ 
В голяма част от българските юнашки песни, в които е залегнал мотивът 
за змееборството, змеят се проявява като охрапител па води и стопапин 
на извори и езера, изяждащ всеки ден по една девойка от селото.!° 

Наред с това змеят се среща и като стопан па закопани в земята богат- 
ства. Типично е вярването, че заровените пари имат пазител. Той е пай- 
често змия, гущер, жаба, мечка, вълк, овен — животно, което в повечето 
случаи притежава хтонична символика. 

Хтоничната същност на змея се потвърждава до голяма степен и от 
представите за неговия външен вид. Змеят произлиза от смок, който е живял 
40 години, или от шаран (смокът и шаранът са символи на подземния свят). 
Той изглежда като огромен смок или е получовек-полузмия. Винаги е с 
дълга змийска опашка. 

Ламята също прилича на гигантски гущер или е като змия с крила. 
Приликата на змея със змията -- животно, което в много митологии OJH- 
цетворява хтонични сили, плодородие н лечебни умения -- е очевидна. 
Тя се потвърждава и от известната еднаквост па целебните свойства, които 
крият змеят и змията. Както се събират съблечените на пролет змийски 
кожи, за да се кади с тях болен от треска, така се пазят и намерените „ри- 
бени“ люспи от тялото на змея, с които се лекуват различни заболявания. 4 


5 Според Е. Каранов (Пародните вярвания за змея (аджер) и змията в българ- 
ската народна поезия. ПСп, ІХ, 1884, с. 129) и Н. Геров (Речник, т. 6, с. 3), змеят, 
ламята и аджеръг са едно и също същество. Според Иванов и Топоров (Цит. 
съч., с. 117) едно от най-разпространените назвапия на змея в българските земи с „хала“, 
което е от гръцки произход. 

6 Архив па EHM, инв. № 881-11, с. 83. 

ТГ. Попиванов. Народни песпи и приказки от Софийско и Ботевградско. — 
СбНУ, т. 44, с. 507; А. Мартинов. Народописни матернали от Граово. — С6НУ, 
т. 49, с. 49, 145; И. Джуренов. Народна проза от Пазарджишко. -- СбНУ. т. 56, 
с. 174, 

8 Сб. Българско пародпо постическо творчество. C., 1959, с. 42. 

» C6HY, т. 10, с. 126. 

1 М. Арнаудов. Български празнични обичаи. C., 1918, с. 137. 


п Д. Маринов. — Жива старина, кн. 1, с. 185; М. Арнаудов. Цит. съч., 
с. 109. 

22 B, Н. Путилов. Русский и южнославянский геронческий эпос. M., 1971, 
с. 35 


13 СбНУ, т.4, с. 112. 
ME. Каранов. Цит. cY., с. 129; Архив па EHM, инв. № 980—11, с. 89. 


Обвързаността на змея със земните блага и плодородието се разкрива 
и в онези вярвания, които характеризират основната му храна. Мотивът 
за ламята (халата), която „пасе житата и смуче млякото“ и която свети Илия 
(свети Георги) преследва и убива, дава основание да се приеме, че змеят 
се храни единствено с хляб и мляко. Освен това той пие вино, което е съ- 
брано от най-зрелите зърна и може да се носи в кърпа! 

Хлябът и млякото са основна храна на българина. С мисълта за тях- 
ното добиване преминава целият му живот, те са целта на неговия непосилен 
труд. Неслучайно и магьосническата практика у нас предлага в миналото 
най-разнообразни способи за „кражба“ на чуждо жито и мляко. 

В общоетническите представи змеят (респ. ламята, халата) се откроява 
и като същество, под чието влияние се намират онези атмосферни явления, 
KONTO въздействуват пагубно върху цялостната селскостопанска дейност 
на хората. В народното светоусещане митът за борбата между змея и бога 
на мълниите рефлектира в обяснението на атмосферните процеси и явления — 
светкавица и гръмотевица, черни облаци и силни ветрове, в тълкуването 
на природните стихии — градушка и поройни дъждове. В мирогледната 
система и фолклорната традиция често се среща мотивът за борбата между 
свети Илия и ламята. В много случан народът вярва, че когато светецът 
преследва с колата си ламята и я убива с „морски камък“, се святка и гърми. 18 
Според други представи дъждът спира, когато два змея се бият.!“ В областта 
около София населението нарича черните облаци „хала“, която пуска опаш- 
ката си и след това завалява дъжд. Във Велес вярват, че облакът е змей, 
който идва да открадне берекета от нивата, а в Самоковско — облакът е 
кола, с която халата превозва градушката.? Българите в Банат обясняват 
потопа като следствие от борбата между два „шаркана“ (змея).? 

Необходимо е да се отбележи, че в повечето от представите, в които се 
проявява взаимозависимостта между змея и атмосферните явления, прозира 
злата, негативна същност на митическото същество. Змеят заплашва с раз- 
рушителната си сила посевите, той вреди на стопанската дейност на хората. 
Затова те се стремят да го изплашат и прогонят. Отрицателното отношение 
личи в редица практики, насочени срещу змея -- обръщане на брадвата 
(основен атрибут на бога) с острието нагоре към градоносния облак; хвър- 
ляне на остър предмет (нож, секира) срещу вихрушката; заголване на стари 
жени по посока на облака; отправяне на закани и клетви. 

В индо-европейския мит двата основни персонажа носят своя типична 
символика, отличават се един от друг със свои лични атрибути. Богът- 
гръмовержец от височината на своето дърво (най-често дъб) пуска камен- 
ните сн стрели срещу змея. По време на схватката противникът му се крие 
във вода, зад камък или дърво, превръща се в животно.” В българските 
варианти за борбата на християнския светец с ламята често се случва така, 
че ламята се „скрива в дърво, което свети Илия разбива“.” Ако тя се скрие 


5 М. Арнаудов. Цит. csu., с. 137; С. Ватйов | Тълкувания на природни 
явления. — COHY, т. 9, с. 126; СбНУ, т, 16—17, с. 34. 

16 СбНУ, т. 3, с. 135; СбНУ, т. 16—17, с. 54. 

1 С. Ватйов. Цит. съч., с. 126; СбНУ, т. 42, с. 116. 


8 T, Енцов. Тълкувания на природни явления, — СбНУ, т. 12, с. 160. 

1 Й. Ковачев. Народна астропомия и метереология. — СбНУ, т. 30, с. 63. 

20 К. Телбизови. Бит и култура на банатските българи. — СбНУ, т. 51, 
с.147, 202. 


21 В народната проза се среща мотивът за превръщането на змея в златен дъб.--Срв. 
И. Дж уренов. Цит. съч., с. 60. 
2 В. В Иванов, В. Н, Топоров, Цит. съч., с. 75, 77. 

в човек, светецът го убива. Камъкът е главпото оръжие па бога-гръмовер- 
жец. Каменните стрели („шишове“, „клинове“), конто той изпраща срещу 
противника си, се забиват в земята и хората ги търсят, за да се лекуват с 
тях. С камък удрят при гръм главите сп, за да са здрави през годината; 
с камък чукат по хамбарите си, за да са пълни. 

Освен камъка и дървото към типичните ипостаси на бога-гръмовник 
отнася и птицата -— орел или феникс, символ, на пебеспия свят. Според 
българските представи градоносните облаци се водят от орел или друго 
пиле. Птицата не бива да се убива, тя само се заплашва от населението, 
за да отведе градушката в друго землище. Представите за птицата, която 
води облаците-змейове или хали, черпещи вода от морето (според народната 
вяра царството на мъртвите е отвъд морето) или от земните недра, е рефлексия 
от първоначалния мит за змееборството. 

При непрекъснатото развитие и трансформация на мита се оказва, 
че някои атрибути на главните персонажи се смесват и променят носите- 
лите си. Често в народните представи дървото се свързва както с главния 
бог, така и с неговия противник. 

Населението на Сакар вярва, че змеят каца на стари дървета — „змей- 
чови“. Щом се „види“ да прелети над селото, три стари жени, съблечени голи, 
замесват посред нощ три кравайчета. Опечените кравайчета намазват с мед. 
На следващата вечер, след залез слънце, жените отиват мълчешком до „змей- 
човото“ дърво и оставят под него кравайчетата. Същевременно колят черна 
кокошка, така че кръвта на животното да изтече в корена на дървото. 
Обредът се извършва, за да се предпази селото от беда или болест. 


{жж 


При анализиране на обредното действие неминуемо изпъкват основните 
характеристики на разглежданото същество. Змеят е свързан с подземния 
свят, с корена на дървото (опозиция долу — горе). За него е типичен чер- 
ният цвят, жертвуват му винаги черно животно. Като символ на женското 
оплодително начало (опозиция жена — мъж) на змея колят женско животно. 
В обреда вземат участие само жени. Връзката на змея с подземното цар- 
ство се подкрепя от обстоятелството, че действието се извършва само вечер, 
след залез слънце (опозиция нощ -- ден). 

Към типичните характеристики на змея спадат и цифрата 9, лявата 
страна и посоките север и запад. Любената от змей мома поливат с вода, 
събрана от девет брода и с „пяната от лявата перница“. Водата за лечение 
се налива от „ляв“ завой на река, ав „ляв“ вир се къпят жените против ма- 
гии.26 Лявото око е слабото място на змея.?? Когато гърми от изток, хората 
вярват че годината ще е плодородна, а когато гърми от север или запад — 
„ще е на сиромашия“.28 

Хтоничната природа на змея предполага и наличието на известна връз- 
ка със света на мъртвите. Тази връзка е налице, когато става въпрос за оная 
категория покойници, които се окачествяват като „нечисти“. Към тази група 


23 Л. Каравелов. Памятники пародного бита болгар. Кн. 1. M., 1861, с. 240; 
СбНУ, т. 3, с. 135. 

24 Архив на EHM, инв. № 980—1, с. 25, 90. 

2 С черния цвят се свързва и обичаят на св. Вартоломей овчарят да хвърля, гегата 
си сред стадото. Ако около нея се събират черните овце, зимата ще бъде лоша. Срв. И. Ко- 
вачев. Цит. съч., с. 81. 

26 C, Шишков. Събр. произв. C., 1965, с. 374. 

"И. Джуренов. Цит. съч., с. 60. 
28 И. Ковачев. Цит. cr., с. 72; Архив на EHM, инв. № 878— 1, с. 15. 

се отнасят грешниците, самоубийците и починалите от неестествена смърт.» 
На тяхното зловредно влияние народната вяра отдава голяма част от при- 
родните бедствия. Градушката, която облакът-змей изсипва над нивите 
„се валя от грешииците — удавепи, обесепи, некръстени, педопосени, неза- 
коино родени“.20 Затова, когато завали град, стари жени поливат обилно с 
вода гробовете на удавени и обесени хора. При суша се изравя кръстът 
(антропоморфен символ на, покойника) от гроба на „нечист“ мъртвец и се 
хвърля във вода, подобно па куклата Герман." Често срещана практика е и 
заплашването на облака. Старата жена вдига полите си и вика по име уда- 
вен или обесен човек: „Георгу, пу планините да идеш, вето пиле не пей, 
там да враиш!“% 

Определена връзка със света на мъртвите съдържат и някои български 
обреди, изпълнявани при суша. Освен „гоненето на змей“, което най-директно 
изразява зависимостта между митическото същество и бедствието, в някои 
райони на България се извършва и обичаят „Герман.“ Определена прилика 
между змея и куклата Герман показват някои вторични белези на двете 
практики. И в двата случая участниците в церемонията (при Герман само 
жени) хранят еднакво отрицателно отношение към обекта. Както мъжете 
с криваци и сопи в ръце гонят въображаемия змей, така и жените налагат 
с тояги куклата, бият я с камъни и отправят към нея ругатни и клетви. 
Следователно както змеят, така и куклата „се осмисля като носителка на 
вредна стихия“.33 

Обичаят „Герман“ може да се разглежда като опосредствуващо звено, 
като втора верига па първоначалната митологическа представа. Както е 
известно, Герман се прави от глина, кал, парцали или метла. След като се 
моделира, куклата се погребва в близост до река нли се хвърля в нея, като 
се следи да не бъдат пропуснати всички етани на нормалното погребение. 
Куклата е винаги с ясно изразен полов признак. От своя страна змеят, като 
символ на плодородието, се намира често във връзка с фалическата символи- 
ка. 3? Наред с това куклата Герман се схваща от участниците в обреда като 
неженен момък, т. е. като „нередовен“ покойник, който принадлежи към 
категорията „нечисти“ мъртъвци и поради това е носител на бедствия. Би 
могло да се предположи, че погребването на „нечистия“ покойник Герман 
е свързано с поражението на противника на бога, с поражението на змея, 
принадлежащ към хтоничното царство. 3 

Известна прилика би могла да се долови и между Герман (у другите 
славяни Марена, Купало) н изпьлнявания в миналото в Странджа про- 
летен обичай „Мара Лишанка“. Мара Лишанка е кукла, която, след като 
момите я направят, се хвърля подобно на Герман в река. При анализ на 
етимологията на наименованието на обредната кукла у другите славяни и 
у нас се оказва, че всички названия имат един и същ корен тог-, което 03- 


“T. А. Носова. Язычество в православии. M., 1975, с. 10; Срв. също Д. Зе- 

начава „зъл женски демон“, „смърт“, „мор“, „болест“9 — значения, KONTO 
сами за себе си представляват основни аспекти от характеристиката на раз- 
глежданото същество. 

Връзката на змея с Мара и Герман (при Герман се наблюдава по-силно 
изразено балканско влияние)” и вероятността от една по-късна трансфор- 
мация на митологическия персонаж (змей — Мара, Марена, Морена, Tep- 
ман) се потвърждава и при анализ на някои заклинателни формули от За- 
падна България. Така например, градоносният облак се заплашва с думите: 
„Тамо Джермане, тамо иди в пуста гора, дето петел не пее, дето секира не 
сече!“28 От клетвата става ясно, че Джерман е във връзка със света на Mbp- 
твите, света, в който петелът и секирата като символи на бога на небето 
не играят никаква рсля. Освен това споменаването на ипостасите на бога- 
гръмовержец крие и известна апотропейна сила, насочена срещу градоносния 
облак. 

Народните представи за Герман или Джерман като същество, което 
изпраща градушката и пакости на хората, преминават и върху неговия 
християнски наследник свети Герман. Култът към светеца е особено раз- 
пространен в Северна и Западна България, където свети Герман-градуш- 
кар се празнува от населението против градушка, пороп и наводнения. 

Както вече беше споменато, една от характерните особености на змея 
е способността му да придобива всякакъв животински или човешки облик, 
за да може да се скрие при нужда от своя противник. Сред многообразието 
от превъплъщения прави впечатление, че той се появява най-често във 
вид на мечка. 

Широко разпространен в българското песенно творчество е мотивът 
за змеицата-мечка, която напада стадото на овчаря и търси любовта му. 
Стоян разказва на майка си, че вечер при него идва мечка-стръвница и 
замерва овцете му с камъни. Майката обяснява на сина си че това „не е 
мечка-стръвница, ами е Ганка-змеица“.2? Типичен в това отношение е и 
странджанският вариант на песента: 


Сега са девет години, 

от както, мамо, дохожда, 
на мойто стадо хубаво, 
сдна девойка хубава. 

От далеч върви — мечка е, 
от близо дойде — мома е, 
с два ми бели фустана... 


При реконструкция на първоначалния мит за борбата между бога и 
змея се оказва, че основните персонажи търпят постоянни изменения. Бо- 
гът на мълнията (Перун, Гръм) се трансформира след приемане на християн- 
ството в свети Илия (Георги), змеят (злият демон, Велес, дявол) -- в хри- 
стиянската света Марина (Мара, Марена, Морена). Известно е, че езиче- 
ският бог Велес (Волос) се е почитал извънредно много от славяните като 
„скотий бог“, бог-покровител на добитъка. В древността култът към Велес 
е силно преплетен с култа към мечката, като божество-покровителка на 
дивите зверове и господарка на гората. Това преплитане твърде често стига 
до пълно отъждествяване на Велес с мечката, което намира израз в мотива 

за битката между свети Илия и лютия звяр (мечка). В българската фолк- 
лорна традиция трансформацията змей - Велес - мечка откриваме в 
мотива за нападението на мечката над стадото на овчаря: 


Но си ме, мамо, доходи, 
бре тази мечка-стръвница, 
ицета гони с камъни, 


а овчарите с главните. . 32 


В други варианти мечката ходи от село на село и изяжда по една мо- 
ма от всеки дом, докато се намери юнак, който да я победи. 

Причината за идентифицирането на змея с мечката може да се потърси 
и в символиката, която носи мечката. В култа към животното, широко 
разпространен през античността в Тракия, Мала Азия и Поволжието, 1 
мечката олицетворява хтонични сили и подземни богатства, плодовитост H 
майчинство. Откъслечни реликти от култа могат да се открият в празну- 
ването на Мечин ден, който съвпада с деня на християнския светец на плодо- 
родието — свети Андрей. Светецът се почита, за да наедрява житото, за да 
има берекет през годината. На празника се вари жито, царевица, боб и се 
хвърля през комина или се оставя зад вратата за мечката. На този ден праз- 
HYBAT и младите булки, за да забременяват. 

Приликата между змея и мечката е очевидна и в някои доста митоло- 
гизирани представи за животното, според които то е в състояние да съжи- 
телствува с хора, да встъпва с тях в брачен съюз, да им вреди или помага. 
Общобългарско е вярването, че змеят харесва и се влюбва в обикновени де- 
войки и жени, които грабва най-често от хорото и отнася със себе си.15 Ожен- 
ва се за тях и от брака му се раждат деца-змейчета. Подобно на змея често 
се среща и мотивът за брак между мечка и момък. Мечката може да помогне 
и на загубилите се в гората моми, като им покаже пътя за селото.18 Посо- 
чените примери, в които мечката се явява като превъплъщение на змея, 
символизира плодородието, влиза в контакт с хората, са твърде интересни 
поради възможността да се открие в тях трансформирания в зооморфен вид 
противник на бога-гръмовержец. 


{ож в 


В разгледаните дотук особености на българските вярвания за змея 
вниманието бе насочено главно върху ония признаци, които разкриват 
хтонична природа на съществото и неговата основна митологична функция — 
представянето му като господар на подземните богатства и култовото му 
значение като символ на плодородието. 

При по-нататъшно развитие и трансформация на мита за единоборството 
на бога и змея се забелязва едно постепенно преплитане между двамата 
главни герои, което е резултат от загубването на първоначалната митоло- 

гическа представа. Този процес води до известно смесване на персонажите, 
на тяхната същност и символика. Типичните само за бога атрибути — ка- 
менни стрели, огън, мълния -- стават обичайни отбранителни средства и 
на неговия противник. 

От господар на подземното царство змеят постепенно се превръща и във 
владетел на небесни сили, започват да му се приписват небесни качества. 
Змеят преплита като „огнено кросно“, от което хвърчат ослепителни искри. 
Той си служи с мълнията и гръмотевицата не по-зле от гръмовержеца. Змеят 
язди на „шестокрил“ кон или кара позлатена колесница по небесните пъ- 
тища. Придобил някои от ипостасите на бога, змеят не е вече онази изцяло 
враждебна и страшна сила. Според отделни вярвания и представи той е 
добър към хората, помага им, пази нивите им от градушка. Тази присъща 
за змея двойнственост е логично следствие, породено от постепенното из- 
бледняване на първоначалния мит. Тя обуславя и новата функция на героя, 
а именно да установява връзката между горния и долния свят, между небето 
и земята.:? 

Като медиатор между двата свята, змеят придобива редица космически 
качества. Независимо от новата си роля, в повечето случаи той обаче запазва 
своята първоначална природа. Змеят продължава да се схваща като съще- 
ство, чиято поява се тълкува от народните маси като знак за беда. Змеят- 
падаща звезда или змеят-опашата звезда събужда безпокойство, лоши пред- 
чувствия, предвещава болест, мор, война, вещае смърт. Змеят (респ. ламята) 
влиза в борба със слънцето и иска да го глътне.? Друг път огнена ламя за- 
тъмнява с горящи облаци небето и изяжда слънцето и луната. °! 

Интерес представляват и някои вярвания, основаващи се на вторич- 
ната връзка на змея с небесния свят. Трансформацията на змея в езическия 
„скотий бог“ Велес обяснява наименованията на редица звезди и съзвездия 
и вярванията, свързани с тях. При появата на „Власците“ („Влашкове“, 
„Власи“) овчарите бързат да приберат овцете си от паша. Появата на съ- 
звездието се свързва с опасността от заболяване на добитъка — „овласяване“.5* 
Против „овласяване“ на домашните животни се празнува и християнският 
светец Влас, наследил качествата на Велес. Във връзка със змея-Велес са 
и названията на най-малката звезда от Голямата мечка — „Влахче“; на 
Млечния път — „Влася слама“, „Криви власи“. А „мечка“, „вълк“ и „волове“ 
се наричат от народа отделните звезди на Голямата мечка. 83 

Взаимната обвързаност на представите за змея и звездите разкриват 
ролята на разглеждания персонаж като посредник между горния и долния 
свят, още повече, че звездите в много случаи имат отношение към задгробния 
мир. В голяма част от населените с българи земи се среща вярването, че 
всеки човек си има звезда, която пада, след като притежателят и умре. 
Често звездите се схващат и като души на покойници, а Млечният път — 
като път на умрелите, който отвежда към рая.“ Връзката между земята и 
небето осъществява змеят и в онези случаи, когато той се идентифицира с 

небесната дъга. Според някои български вярвания змеят-дъга пие вода 
от подземния извор.?° 

Ролята на змея като посредник между земята и небето води неизменно 
до включването на огъня като типичен белег в неговата характеристика. 
Представите за змея като символ на небесния огън и пожар намират израз 
в празничната система на българите. Според християнския календар света 
Марина (змей — Волос — Мара, Марена, Морена — св. Марина) се праз- 
нува на третия ден от „горешляците“. Сестра на свети Илия, наречена „Ог- 
нена“, светицата се празнува, за да не се запалват през лятото снопите на 
нивите, за да няма пожари. В Охридско „света Марена се тачи против бури 
и огън“ .5% В обичайната система светицата е свързана и с добиването на „жив“ 
(„нов“) огън. „Живият“ огън, получен в деня на света Марина, е особено 
лековит. През него преминават хора и добитък, за да се предпазят от боле- 
сти през годината. 5? 

Интерес представлява и фактът, че в южнобългарските краища? свети- 
цата се почита и като „висия“, господарка на змиите. Тя пази хората от ухап- 
ване от отровни змии и наред с това се счита и за лечителка на най-разно- 
образни заболявания. Ще споменем още, че в някои райони света Марина се 
тачи и против градушка и гръм. Връзката на светицата с огъня, змиите, 
градушката и медицината я сближава твърде много с разглеждания мити- 
чески герой и дава основание да се приеме, че почитаната до средата на нашия 
век светица е християнизирана трансформация на основния герой и ре- 
флектира редица от неговите качества. 

Разбира се, характеризираният митологически персонаж има и други 
трансформации, които са в по-голяма степен резултат от конкретното 
историческо развитие на етноса. Като Класически герой змеят заема основно 
място и в българския юнашки епос, където той отново символизира враж- 
дебно настроения към хората свят, подземното, тайнствено и опасно цар- 
ство. В мотива за змееборството на Крали Марко, Секула детенце или друг 
юнак змеят често прелива или се стеснява в образа на черния арапин или 
Муса Кеседжия.% 

Анализът на българските вярвания за змея има за цел характеризи- 
рането на съществото, доказването на неговата хтонична природа и про- 
изтичащата от това негова основна функция на символ на подземния 
свят и плодородието. Наред с това той показва, че българските вярвания 
и представи за змея, запазени до отмирането на мирогледната система и тра- 
диционната обичайна практика, са съхранили до голяма степен отделни 
характерни черти от индоевропейския мит за единоборството между змея и 
бога на мълниите. Анализът дава възможност за откриване на рефлексии 
от този мит, макар че те могат да бъдат повлияни от особеностите на етноса, 
от неговите междуетнически контакти, от географската среда и религиозните 
промени. Независимо от това, характеристиката дава основание да се пред- 
полага, че в мирогледа и обичайната практика на българите се забелязват 
голям брой реликти от мита за змееборството на бога-гръмовержец и него- 
вия противник — змея. 

Характеристика болгарских верований о змее 


Рачко Попов 


(Резюме) 


Настоящая статья является попыткой составления характеристики бол- 
гарских верований и представления о змее (драконе). Исходным пунктом 
характеристики служит древний индоевропейский миф о единоборстве 
между богом молний (Перун, Гром} и его противником — змеем. Автор 
анализирует представления о змее, сохранившиеся в системе мировоззрений, 
обычной практике и в фольклорных традициях до середины ХХ в. Он пришел 
к выводу, что ряд элементов в болгарских верованиях о змее и их христиан- 
ские трансформации представляют рефлексии первоначального индоевро- 
пейского мифа. Kak реликты этого могут быть рассмотрены отдельные BE- 
рования об атмосферных явлениях и процессах, разнообразные представ- 
ления о христианских святых -- Илье, Георгии, Марине, Германе. 

Наряду с этим, в работе раскрыта хтоническая природа змея и проис- 
ходящая из этого факта его основная мифологическая функция — как 
символ подземного мира, земных благ, дождя, воды и плодородия. Чтобы 
показать хтонический характер змея, автор использовал разнообразные 
сведения и верования о его местопребывании, о внешнем его виде, о пище, 
о его способностях превоплощаться, а также и о связях его с мертвыми. 
Особенное внимание обращено на те моменты характеристики змея, в кото- 
рых просматривается известная зависимость между ним и обычаями о дож- 
де, с одной стороны, и известной увязкой змея с культом медведя, с другой. 

В результате постепенного отмирания первого представления о змее 
как противнике бого-громовержца является новая функциональная направ- 
ленность мифологического героя. Змей частично теряет свою первоначаль- 
ную природу, приобретает известную двойственность, выражающуюся в 
роли медиатора между небом и землей. 


Characterization of Bulgarian Beliefs about Dragons 


Rachko Popov 


(Summary) 


The author of this article has attempted to characterize Bulgarian beliefs 
and ideas about dragons, taking as his starting point the ancient Indo- 
European myth about the single combat between the god of thunderbolts (Peroun, 
Grum) and his rival the dragon. Analyzing the ideas about the being, pre- 
served in the world outlook, customs and folklore traditions up to the mid- 
20th century, the author comes to the conclusion that a number of elements 
in Bulgarian beliefs about and dragons and their Christian transformations are ref- 
lexes of the initial Indo-European myth. Individual beliefs about atmospheric 
phenomena and processes, various ideas about the Christian saints Elijah, 
George, Marina and German can be considered as remnants of this myth. 
Along with this, the chthonic nature of dragons and their basie mythologic- 
al functions as symbols of the underworld, of worldly goods, rain, water and fer- 


tility, ensuing from this fact are shown in the article. To prove the chthonic 
nature of the beings considered the author has used a variety of data and beliefs 
about the place, appearance, food, and ability to reincarnate of dragons, 
as well as their links with the world of the dead. Special attention is paid 
on the one hand to the features in dragons in which a certain dependence Бе- 
tween these beings and the customs connected with rain is apparent, and a 
certain connection of dragons with the cult of the bear, on the other hand. 

As a result of the gradual dying away of the initial ideas of dragons as 
rivals of the god of the thunderbolt, the author also considers the new func- 
tional direction of the mythological character ensuing from this. Dragons 
partially lose their initial nature, and acquire a certain duality, expressed 
in their role as mediators between heaven and earth. 

